Joachim Andersen
Joachim Andersen er en dansk fodboldspiller. Han spiller for den engelske Premier League-klub Crystal Palace og for det danske landshold. Joakim Andersen har spillet i alt 23 landskampe for Danmark (pr. 16. juni 2023).
Efter at have spillet ungdomsfodbold i Greve, F.C. København og FC Midtjylland skiftede Joachim Andersen i 2013 til den hollandske klub FC Twentes U19-hold. Han fik debut på førsteholdet i 2015. I 2017 rykkede Joachim Andersen til den italienske klub Sampdoria, hvor han spillede frem til 2019, inden karrieren fortsatte i franske Olympique Lyon. Fra oktober 2020 var den boldsikre forsvarsspiller udlejet til den engelske klub Fulham, hvor han hurtigt blev udnævnt til anfører. Efter en række gode kampe for Fulham blev han opdaget af en anden engelsk klub, Crystal Palace, som han i juli 2021 skrev kontrakt med.
I perioden 2012-2018 repræsenterede Joachim Andersen Danmark på forskellige ungdomslandshold, inden han i 2019 debuterede på A-landsholdet. Han deltog efterfølgende i EM-slutrunden i 2021 (udsat fra 2020 pga. coronapandemien) og i VM-slutrunden i 2022.